Kun små tre timer tog det politiet at lokke de mange spritbilister i fælden. - Vi må sige, at tallet er noget overraskende. Der er åbenbart mange, der har svært ved at bedømme deres egen tilstand, inden de skal ud at køre bil, siger vagtchef hos Nordjyllands Politi, Karsten Kristensen. Ordensmagten havde taget plads ved Limfjordsbroen fra klokken 04 til 06.30, og det var altså nok til en fangst, som er lidt udover det sædvanlige. - Det var ikke folk med de største branderter set til dato, men nok til at de ikke burde sætte sig bag rettet, lyder det fra vagtchefen.

Referat:
Ikke færre end 15 bilister blev tidligt i morges taget ved sprit-razzia.